b'\n_START_ARTICLE_\nPasaulio muziejus\n_START_PARAGRAPH_\nPasaulio muziejus (angl. World Museum) \xe2\x80\x93 istorijos, mokslo ir meno muziejus \xc4\xafsik\xc5\xabr\xc4\x99s Liverpulyje, Jungtin\xc4\x97je Karalyst\xc4\x97je. \xc4\xae\xc4\x97jimas \xc4\xaf muziej\xc5\xb3 yra nemokamas. Dalyje muziejaus pastato yra \xc4\xafsik\xc5\xabrusi Liverpulio centrin\xc4\x97 biblioteka.\n_START_SECTION_\nKolekcijos\n_START_PARAGRAPH_\nPasaulio muziejus turi \xc5\xa1e\xc5\xa1ias pastovi\xc4\x85sias kolekcijas bei sal\xc4\x99 besikei\xc4\x8dian\xc4\x8dioms parodoms. Muziejuje regulariai eksponuojamos kolekcijos: egiptologija, pasaulio kult\xc5\xabros, vabzd\xc5\xbei\xc5\xb3 namai, gamtos istorija, kosmonautika (ir planetariumas), laikas ir erdv\xc4\x97, vandens gyv\xc5\xabnai (ir akvariumas).\n_START_SECTION_\nIstorija\n_START_PARAGRAPH_\n1851 m. muziejus atidarytas. Jam besiple\xc4\x8diant 1860 m. pastatytas naujas muziejaus pastatas. 1901 m. atidarytas Liverpulio technologij\xc5\xb3 muziejus \xc4\xaf kur\xc4\xaf perkelti nebetelpantys Pasaulio muziejaus eksponatai._NEWLINE_Antrojo pasaulio karo metu muziejus nukent\xc4\x97jo nuo bomb\xc5\xb3. Sunaikinta dalis egiptologijos ir kit\xc5\xb3 kolekcij\xc5\xb3 eksponat\xc5\xb3._NEWLINE_2005 m. muziejus atnaujintas._NEWLINE_2017 m. muziejuje apsilank\xc4\x97 672 120 lankytoj\xc5\xb3.'